MUNICIPIUL TIMISOARA                                                                  Anexa nr.3 la H.C.L.________________
DIRECŢIA PATRIMONIU                                                                       
BIROUL LICITAŢII CONTRACTE  SAD                                 
INSTRUCTIUNI
privind elaborarea şi prezentarea ofertei pentru

ocuparea domeniului public cu amplasamente pentru ________________________prin licitatie publica deschisa cu strigare

 A.DISPOZIŢII GENERALE
Inchirierea domeniului public, se face pe bază de licitaţie publică deschisa cu strigare, în conformitate cu prevederile prezentelor Instructiuni, a Regulamentului privind condiţiile de desfăşurare a activităţilor de comerţ stradal, a caietului de sarcini si a HCL________, dupa cum urmeaza:
Pretul minim de la care porneste licitatia este prevazut in Caietul de Sarcini, respectiv  ____ lei/mp/zi .    

Plata taxei de ocupare a domeniului public se va face de la data predarii amplasamentului pe baza de proces verbal de predare primire  .           .
B. ORGANIZAREA LICITAŢIILOR

Licitaţia publică de ocupare a domeniului public se organizează în baza prevederilor prezentelor Instructiuni, a Caietului de Sarcini si a HCL 139/2011.

În vederea organizării licitaţiei Primarul Municipiului Timişoara numeşte prin Dispoziţie, Comisia de licitaţie care va fi formată dintr-un număr impar de membri, nu mai mic de 3.

 C. DOCUMENTELE LICITAŢIEI

În vederea participării la licitaţie Primăria Municipiului Timişoara pune la dispoziţia celor interesaţi următoarele documente:

- anunţul licitaţiei;

- H.C.L. nr.139/2011 -copie;
-H.C.L. nr.________-copie
- prezentele instructiuni

-caiet de sarcini

- modelul cadru al contractului de inchiriere;

- -Formulare
D. REGULI DE COMUNICARE:
Orice comunicare, solicitare, informare, notificare şi altele asemenea trebuie să fie transmise în scris.

Orice document scris trebuie înregistrat în momentul transmiterii, respectiv în momentul primirii.

Comunicarea, transmiterea şi stocarea informaţiilor se realizează astfel încât să se asigure integritatea şi confidenţialitatea datelor respective.

Documentele scrise pot fi transmise prin oricare din următoarele modalităţi:
a) fax 

b) poştă

c) prin orice combinaţie a celor prevăzute la lit. a) şi b)

Agentul economic are dreptul de a transmite o solicitare de participare la procedura de licitaţie prin oricare din modalităţile prevăzute mai sus.
Orice solicitare de participare la procedura de licitaţie, care a fost transmisă prin fax, trebuie să fie confirmata, prin scrisoare transmisă prin poştă în termen de 24 ore de la data transmiterii solicitării.
Documentele licitaţiei se pun la dispoziţia agenţilor economici interesaţi pe suport hârtie.

Costul documentelor de licitaţiei este de 10 lei la care se adaugă costul transmiterii ei prin poştă, dacă este cazul. Costul documentaţiei se poate achita in numerar la casieria Primăriei Municipiului Timişoara în baza notei de plată emisă de Biroul Licitaţii Contracte-SAD, etajul II, camera 229B.
Documentele de licitaţie se pun la dispoziţia agenţilor economici interesaţi, în maxim 4 zile de la primirea unei solicitări scrise din partea acestuia.
Agentul economic interesat are obligaţia de a întreprinde toate diligenţele necesare astfel încât respectarea termenului de 4 zile pentru punerea la dispoziţie a documentaţiei de licitaţie să nu conducă la situaţia în care aceasta să fie pusă la dispoziţia sa cu mai puţin de două zile înainte de data limită de depunere a ofertei.

E. DATE LIMITĂ CARE TREBUIE RESPECTATE:
Data limită pentru depunerea ofertelor este ___________, ora 0900
Ofertele vor fi deschise la sediul Primăriei Timişoara, Bv.C.D.Loga nr.1, în data de ______________ ora 1200
F. CRITERII DE CALIFICARE
Orice agent economic are dreptul de a participa, individual  la procedura de licitaţie.
Primăria Municipiului Timişoara are obligaţia de a exclude din procedura de licitaţie publică deschisă orice ofertant despre care are cunoştinţă ca, în ultimii 5 ani, a fost condamnat prin hotărârea definitiva a unei instanţe judecătoreşti, pentru participare la activităţi ale unei organizaţii criminale, pentru corupţie, pentru frauda şi/sau pentru spălare de bani.

Primăria Municipiului Timişoara are dreptul de a exclude din procedura de licitaţiei deschisă orice ofertant care se afla în oricare dintre următoarele situaţii:

    a) este în stare de faliment ori lichidare, afacerile îi sunt administrate de un judecător-sindic sau activităţile sale comerciale sunt suspendate ori fac obiectul unui aranjament cu creditorii sau este într-o situaţie similară cu cele anterioare, reglementată prin lege;

    b) face obiectul unei proceduri legale pentru declararea sa în una dintre situaţiile prevăzute la lit. a);

    c) nu şi-a îndeplinit obligaţiile de plata a impozitelor, taxelor şi contribuţiilor de asigurări sociale către bugetele componente ale bugetului general consolidat, în conformitate cu prevederile legale în vigoare în România sau în ţara în care este stabilit;

    d) a fost condamnat, în ultimii trei ani, prin hotărârea definitiva a unei instanţe judecătoreşti, pentru o fapta care a adus atingere eticii profesionale sau pentru comiterea unei greşeli în materie profesională;

    e) prezintă informaţii false sau nu prezintă informaţiile solicitate de către Primăria Municipiului Timişoara, în legătură cu situaţia proprie aferentă cazurilor prevăzute la lit. a)- 
 Se aplică următoarele Criterii de calificare:

·  Situaţia personală a ofertantului;

· capacitatea de exercitare a activităţii;

a) Documente care dovedesc situaţia personală a ofertantului:
· Declaraţie pe propria răspundere completată în conformitate cu Formularul F1;

· Declaraţie pe propria răspundere completată în conformitate cu Formularul F2;

· Certificatul de Atestare Fiscala din care sa rezulte ca nu sunt datorii la bugetul de stat, obtinut de la Directia Generala a Finantelor Publice;(nu mai vechi de 30 de zile)
· Certificat fiscal privind îndeplinirea obligaţiilor exigibile de plată a impozitelor şi taxelor către bugetul local al Municipiului Timişoara ( document original eliberat de Primăria Timişoara, Direcţia Fiscala a Municipiului Timisoara si Directia Patrimoniu-Biroul Urmarire Venituri nu mai vechi de 30 de zile); 

Certificatul privind îndeplinirea obligaţiilor de plată a impozitelor, taxelor către bugetul local, trebuie să prezinte situaţia operatorului economic la data deschiderii. Documentul va fi prezentat în original sau copie legalizată. 

· Certificat constatator privind calitatea de agent economic autorizat, înregistrat şi obiectul de activitate ( act emis de Oficiile Registrului Comertului de pe langa Tribunale) – document original nu mai vechi de 30 de zile sau copie legalizată din care să rezulte că desfăşoară în prezent activitate de alimentaţie publică în Municipiul Timişoara;

În cazul în care în ţara de origine sau în ţara în care este stabilit ofertantul nu se emit documente de natura celor prevăzute in prezentele instructiuni  sau respectivele documente nu vizează toate situaţiile prevăzute de către acestea, ofertantul va prezenta:

1) declaraţia pe propria răspundere sau o declaraţie autentificată în faţa unui notar, a unei autorităţi administrative sau judiciare sau a unei asociaţii profesionale care are competenţe în acest sens.

b) Documente care dovedesc capacitatea de exercitare a activităţii:

Ofertantul va prezenta:

· documentul de înregistrare ca persoana juridică şi, după caz, de atestare ori apartenenţa din punct de vedere profesional, în conformitate cu prevederile din ţara în care ofertantul este stabilit. ( domeniul de activitate autorizat trebuie să conţină activitatea de alimentaţie publică).

· o fişă cu informaţii privind ofertantul (formular tip F3);
· alte documente solicitate prin caietul de sarcini:  -
-

-
G. REGULI DE PARTICIPARE LA PROCEDURA DE LICITAŢIE
Orice agent economic, are dreptul de a participa, individual  la procedura de licitaţie, în condiţiile prezentelor instructiuni si a caietului de sarcini.
 H. ELABORAREA OFERTEI

Ofertantul are obligaţia de a elabora oferta în conformitate cu prevederile din prezentele instructiuni şi în conformitate cu specificaţiile din caietul de sarcini.
Oferta are caracter obligatoriu, din punctul de vedere al conţinutului, pe toată perioada de valabilitate stabilită de către Primăria Municipiului Timişoara.

Perioada de valabilitate a ofertei este de 30 de zile.

Ofertantul are obligaţia de a depune oferta la adresa Bv.C.D.Loga nr.1, Timişoara, camera 12, ghişeul 9 sau 10, până la data limită pentru depunere stabilită şi anume data de ____________ ora 0900.
Riscurile transmiterii ofertei, inclusiv forţa majoră, cad în sarcina agentului economic.

Oferta depusă la o altă adresă a  Primăriei Municipiului Timişoara decât cea stabilită sau după expirarea datei limită pentru depunere se returnează nedeschisă.

Conţinutul ofertelor trebuie sa rămână confidenţial până la data stabilită pentru deschiderea acestora, Primăria Municipiului Timişoara urmând a lua cunoştinţă de conţinutul respectivelor oferte numai după această dată.

Oferta şi documentele care o însoţesc trebuie să fie redactate în limba română.
Documentele care însoţesc oferta

Împuternicirea

Documentatia trebuie să fie însoţită de împuternicirea scrisă prin care semnatarul ofertei este autorizat să angajeze ofertantul în procedura  de licitaţie.
Garanţia pentru participare

Ofertantul trebuie să prezinte garanţia pentru participare în conformitate cu prevederile referitoare la cuantumul şi forma de prezentare a acesteia, astfel cum sunt precizate în  prezentul document.

Garanţia de participare se constituie de către ofertant în scopul de a proteja  Primăria Municipiului Timişoara faţă de riscul unui eventual comportament necorespunzător al acestuia.
Cuantumul garanţiei pentru participare este de ______ lei.
Modul şi forma de constituire a garanţiei de participare:

· scrisoare de garanţie bancară în favoarea Primăriei Municipiului Timişoara -  original;
· ordin de plată, cu condiţia confirmării acestuia de către banca emitentă, până la data deschiderii ofertelor, original;
În orice situaţie, garanţia de participare trebuie să fie prezentată cel mai târziu la deschiderea ofertelor.

Orice ofertă care nu este însoţită de dovada constituirii garanţiei de participare va fi respinsă la deschidere.

Primăria Municipiului Timişoara are dreptul de a reţine garanţia pentru participare, ofertantul pierzând astfel suma constituită, atunci când acesta din urmă se află în oricare dintre următoarele situaţii:

a) îşi retrage oferta în perioada de valabilitate a acesteia;
b) oferta sa fiind stabilită câştigătoare, nu se prezintă în termenul prevazut in comunicare, în vederea incheierii contractului de inchiriere.
Garanţia pentru participare, constituită de ofertantul a cărui ofertă a fost stabilită ca fiind câştigătoare, se restituie de către PMT sau se transferă în contul chiriei la cerere. 
Garanţia de participare, constituită de ofertanţii necâştigători se returnează de către Primăria Municipiului Timişoara, în baza unei cereri ce se va înregistra la Serviciul Centru de Consiliere pentru Cetăţeni, camera 12 ghişeul nr.9 sau 10.

Taxa de participare este in suma de ____________ lei si este stabilită pentru a compensa cheltuielile efectuate cu publicitatea licitaţiei. Taxa de participare nu se restituie. 
Contravaloarea taxei de participare se poate achita prin virament în contul RO89TREZ62124510220XXXXX deschis la Trezoreria Municipiului Timişoara de către Municipiul Timişoara, cod fiscal R 14756536 sau în numerar la casieria Primăriei Municipiului Timişoara în baza notei de plată emisă de Biroul Licitaţii Contracte-SAD, etajul II, camera 229B.

Dreptul de a solicita clarificări

Orice agent economic care a obţinut un exemplar din documentaţia de licitaţie are dreptul de a solicita clarificări despre elementele cuprinse în aceasta.
Primăria Municipiului Timişoara are obligaţia de a răspunde, într-o perioadă care nu trebuie să depăşească, de regula, 4 zile lucrătoare de la primirea unei astfel de solicitări din partea agentului economic.

Primăria Municipiului Timişoara are obligaţia de a transmite răspunsurile - însoţite de întrebările aferente - către toţi agenţii economici care au obţinut, documentaţia de licitaţie, luând măsuri pentru a nu dezvălui identitatea celui care a solicitat clarificările respective.

Solicitările de clarificări se pot transmite Primăriei Municipiului Timişoara până cel târziu în data de _______.2011.
I. PREZENTAREA OFERTEI

Orice ofertant care a depus ofertă are dreptul de a participa la deschiderea ofertelor.
Ofertele se vor transmite numai prin poştă sau se vor depune direct la sediul Primăriei Municipiului Timişoara, Bv. C.D Loga nr.1, camera 12 ghişeul 9, Timişoara.

Ofertantul trebuie să ia toate măsurile astfel încât oferta să fie primită şi înregistrată de către Primăria Municipiului Timişoara până la data şi ora limită pentru depunere stabilită în  anunţul de licitaţie. Ofertantul îşi asumă riscurile transmiterii ofertei, inclusiv forţa majoră.

Ofertantul trebuie să prezinte un exemplar al ofertei în original şi un exemplar copie şi câte un exemplar al documentelor de calificare. În eventualitatea unei discrepanţe între original şi copii, va prevala originalul. 

Originalul şi copia ofertei trebuie să fie tipărite sau scrise cu cerneală neradiabilă şi vor fi semnate pe fiecare pagină de reprezentantul/reprezentanţii autorizat/autorizaţi corespunzător să angajeze ofertantul în procedura. În cazul documentelor emise de instituţii/organisme oficiale abilitate în acest sens documentele respective trebuie să fie semnate şi parafate conform prevederilor legale.



Orice ştersătură , adăugare, interliniere sau scris peste cel dinainte sunt valide doar dacă sunt vizate de către persoana/persoanele autorizată/autorizate să semneze oferta.

Originalul şi copia ofertei (propunerea tehnică) marcate cu „original” şi respectiv „copie”, se introduc într-un plic interior care se marchează cu denumirea şi adresa ofertantului. Acest plic cu documentele de calificare se introduc într-un plic exterior, închis şi netransparent marcat după cum urmează:
MUNICIPIUL TIMISOARA

Bv.C.D.Loga nr.1

Ofertă pentru licitaţia de ocupare a domeniului public cu __________
Amplasamentul ____________________________________
“A NU SE DESCHIDE ÎNAINTE DE DATA ___________, ORA  ___ 00 ”

Oferte întârziate
Oferta care este depusă la o altă adresă decât cea stabilită în anunţul de licitaţie ori care este primită de către Primăria Municipiului Timişoara după expirarea datei şi orei limită de depunere a ofertelor, se returnează nedeschisă.
J. DESCHIDEREA DOCUMENTATIILOR
Deschiderea

Deschiderea plicurilor va avea loc la sediul Primăriei Municipiului Timişoara, în data _______________, ora ___00, Sala de Consiliu din cadrul Primăriei Municipiului Timişoara.
În cadrul şedinţei de deschidere, nu este permisă respingerea niciunei oferte, cu excepţia celor care se încadrează într-una din următoarele situaţii:

a) au fost depuse după data limită de depunere sau la o altă adresă decât cele stabilite în anunţul de licitaţie
b) nu sunt însoţite de garanţia de participare astfel cum a fost solicitată în prezentele instructiuni.
Pentru adjudecare este necesar a fi înregistrată cel puţin o ofertă pentru fiecare amplasament.

Şedinţa de deschidere se finalizează printr-un proces-verbal, semnat de membrii comisiei de evaluare şi de reprezentanţii ofertantilor, în care se consemnează modul de desfăşurare a şedinţei respective, aspectele formale constatate la deschiderea ofertelor, elementele principale ale fiecărei oferte. 

Orice decizie cu privire la calificarea ofertanţilor sau, după caz, cu privire la evaluarea ofertelor se adoptă de către comisia de licitaţie în cadrul unor şedinţe ulterioare şedinţei de deschidere a ofertelor.
Confidenţialitatea

Primăria Municipiului Timişoara are obligaţia de a lua toate măsurile necesare pentru ca schimburile de mesaje, comunicările şi arhivarea informaţiilor sa se realizeze într-o astfel de maniera încât sa asigure integritatea şi confidenţialitatea deplina a tuturor informaţiilor.

Conţinutul ofertelor trebuie sa rămână confidenţial până la data stabilită pentru deschiderea acestora,  Primăria Municipiului Timişoara urmând a lua cunoştinţa de conţinutul respectivelor oferte numai după aceasta data.
Examinarea documentatiei 

Ofertele vor fi examinate de către comisia de licitaţie.
Pe parcursul analizării şi verificării documentelor prezentate de ofertanţi, comisia de licitaţie are dreptul de a solicita oricând clarificări sau completări ale documentelor prezentate de aceştia pentru demonstrarea îndeplinirii cerinţelor minime de calificare sau pentru demonstrarea conformităţii ofertei cu cerinţele solicitate. 

Comisia de licitaţie are dreptul de a respinge o ofertă în oricare dintre următoarele cazuri:

a) oferta nu respectă cerinţele prevăzute în instructiunile pentru elaborarea şi prezentarea ofertei;

b) ofertantul nu transmite în perioada precizată de către comisie clarificările solicitate;

c) ofertantul modifică, prin clarificările pe care le prezintă, conţinutul soluţiei propuse; 

d) explicaţiile solicitate nu sunt concludente şi/sau nu sunt susţinute de documente justificative cerute de comisie.

Evaluarea ofertelor

Comisia de licitaţie are obligaţia de a stabili oferta câştigătoare.
Evaluarea ofertelor şi, în urma acestei evaluări, stabilirea ofertei cîştigătoare se realizează de către comisia de licitaţie, pe baza aprecierii obiective efectuată de membrii acestuia.

STABILIREA OFERTEI CÂŞTIGĂTOARE
Oferta câştigătoare stabilită de către comisia de licitaţie va fi oferta cu cel mai mare pret.
K. COMUNICAREA PRIVIND REZULTATUL  PROCEDURII DE LICITAŢIE
Primăria Municipiului Timişoara are obligaţia de a informa ofertanţii despre rezultatul procedurii de licitaţie în scris şi cat mai curând posibil, dar nu mai târziu de 3 zile lucrătoare de la luarea unei decizii.
Comunicarea prin care se transmite informarea referitoare la rezultatul procedurii se transmite şi prin fax.
Câştigătorul licitaţiei este obligat să se prezinte în termenul prevazut in comunicarea comisiei de licitatie  privind rezultatul procedurii de licitaţie  pentru  semnarea contractului.
În cazul în care Primăria Municipiului Timişoara nu ajunge să adjudece amplasamentul către ofertantul  declarat câştigător, aceasta are dreptul:

a) de a invita următorul ofertant, în ordinea descrescătoare a punctajului  obţinut, în vederea semnarii contractului;

sau

b) de a  repeta procedura  în aceleaşi condiţii de publicitate.

Dacă şi în cazul prevăzut la lit. a) ofertantul nu se prezintă pentru obţinerea acordului de funcţionare atunci Primăria Municipiului Timişoara va repeta procedura de licitaţie în aceleaşi condiţii de publicitate.

L . DISPOZIŢII FINALE

Înscrierea şi participarea la licitaţie înseamnă însuşirea şi acceptarea prevederilor din documentele licitaţiei puse la dispoziţie de către Primăria Municipiului Timişoara.

Prezentele instructiuni se completează de drept cu dispoziţiile legale în vigoare şi în aplicare. 

